Italia: Aproape 9.000 de cazuri de coronavirus. Un nou record zilnic de la începutul pandemiei.
"Recordul" anterior fusese de 7.332. 83 de decese au fost confirmate de Ministerul Sănătății. Au fost efectuate aproximativ 163.000 de teste în 24 de ore.
Italia a înregistrat 8.804 de noi infecţii cu coronavirus în ultimele 24 de ore, a anunţat joi Ministerul Sănătăţii, cel mai mare număr zilnic de la începutul pandemiei. Miercuri, au fost raportate 7.332 de cazuri, relatează Reuters.De asemenea, numărul deceselor a explodat. Joi s-au înregistrat 83, faţă de 43, câte au fost confirmate cu o zi înainte. Numărul este mult mai mic decât cel din vârful pandemiei din Italia, în martie şi aprilie, când erau peste 900 de decese în fiecare zi.Italia a fost prima ţară din Europa lovită de pandemia de COVID-19 şi are al doilea cel mai mare număr de decese de pe continent, după Marea Britanie, cu 36.372 de victime de la izbucnirea focarului în februarie, potrivit cifrelor oficiale.Pe fondul creşterii capacităţii de testare, joi s-au efectuat 162.932.de teste, un nou record pentru o perioadă de 24 de ore.